
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 494 

5 Ιουνίου 1995 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

(Αριθμός Αποφάσεως 252/9/9.5.95) 

Κρίση ως ισχυρή της Σύμβασης ίΓΒΠ£*ιΐ 8 ίΠ 9 της Ανώνυ¬ 

μης 

Εταιρείας «Χυτήρογλου Α.Ε.» με την Ανώνυμη Εταιρεία 
«Εμπορικό Κέντρο Καλαμάτας Α.Ε. - Σπίτι, Γυναίκα, 
Παιδί». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 

Συνεδρίασε στην Αίθουσα 612 του Υπουργείου Εμπο¬ 
ρίου στις 22.12.1993, ώρα 13.00, με την εξής Σύνθεση: 
Πρόεδρος ο Γεώργιος Σκουλούδης, 

Τακτικά Μέλη οι Ιωάννης Δρυλλεράκης, Χαραλαμπία Σί- 
μου, Κωνσταντίνος Ηλιόπουλος, Παναγιώτης Αθανόσο- 
γλου. 

Αναπληρωματικό Μέλος ο Γεώργιος Μέργος, και 
Γραμματέας η Σταυρούλα Χαντζή. 

Τα λοιπά τακτικά και αναπληρωματικά μέλη δεν ήταν 
παρόντα λόγω κωλύματός τους. 

θέμα της Συνεδριάσεως ήταν η εξέταση της Αιτήσεως 
της Ανωνύμου Εταιρείας με την επωνυμία «Χυτήρογλου 
Α.Ε.» για παροχή σύμφωνα με το άρθρο 1 παρ. 3 Ν. 703/ 
1977 εξαιρέσεως από την απαγόρευση του άρθρου 1 παρ. 

1 Ν. 703/1977 της από 29.10.1992 Συμβόσεως ίτειποΐΊΐ- 
8 ΐπ 9 (Σύμβαση παραχωρήσεως εκμεταλλεύσεως δικαιώ¬ 
ματος σήματος και τεχνολογίας και τεχνογνωσίας, καθώς 
και διανομής προϊόντων) της ως άνω Εταιρείας με την 
Ανώνυμη Εταιρεία με την επωνυμία «Εμπορικό Κέντρο 
Καλαμάτας Α.Ε. - Σπίτι, Γυναίκα, Παιδί». 

Κατά τη συζήτηση παρέστη η εταιρεία «Χυτήρογλου 
Α.Ε.» με τον πληρεξούσιο δικηγόρο της Παναγιώτη Πα- 
νούρη. 

Η Εταιρεία «Εμπορικό Κέντρο Καλαμάτας Α.Ε. - Σπίτι, 

Γυναίκα. Παιδί» δεν παρέστη. 

Στην αρχή της συζητήσεως έλαβε το λάγο ο Γενικός Ει¬ 
σηγητής Ελευθέριος θωμόπουλος ο οποίος ανέπτυξε την 
εισήγησή του. Ακολούθως έλαβαν το λόγο οι πληρεξούσιοι 
δικηγόροι της εταιρείας «Χυτήρογλου Α.Ε.», οι οποίοι ανέ¬ 
πτυξαν τις απόψεις τους και παρέσχον πληροφορίες, εξη¬ 
γήσεις και διευκρινήσεις σε ερωτήσεις που τους υπέβα¬ 
λαν ο Πρόεδρος και τα Μέλη της Επιτροπής. 

Στις 9.3.1994 η Επιτροπή συνήλθε σε Διάσκεψη, όπως 
ειδικότερα αναφέρεται στα οικεία πρακτικά, κατά την 
οποία, αφού έλαβε υπ' άψη τα στοιχεία του φακέλλου, την 
εισήγηση της Διευθύνσεως Ανταγωνισμού και τις απόψεις 


που διατύπωσε εγγράφως και προφορικώς κατά την συζή¬ 
τηση της υποθέσεως η παρασταθεΐσα εταιρεία «Χυτήρσ- 
γλου Α.Ε.». 

Έκρινε τα εξής: 

ί. Η ανώνυμος εταιρεία με την επωνυμία «Χυτήρογλου 
Α.Ε.», η οποία εδρεύει στην Αθήνα, επί της οδού Μητρο- 
πόλεως αριθμός 49 και εκπροσωπείται νόμιμα από τον 
Χαράλαμπο Χυτήρογλου, γνωστοποίησε στις 26.11.1992 
στη Διεύθυνση Ανταγωνισμού του Υπουργείου Εμπορίου 
την από 29.10.1992 «Σύμβαση Ρτ&ηοΙτίβίπςι (Σύμβαση πα- 
ραχωρήσεως εκμεταλλεύσεως δικαιώματος σήματος και 
τεχνολογίας και τεχνογνωσίας, καθώς και διανομής προϊό¬ 
ντων)» την οποία συνήψε με την Ανώνυμο Εταιρεία με την 
επωνυμία «Εμπορικό Κέντρο Καλαμάτας Α.Ε. - Σπίτι, Γυ¬ 
ναίκα, Παιδί» και τον διακριτικό «Τίΐβπίυπ Οβηίθτ», η οποία 
εδρεύει στην Καλαμάτα, επί της οδού Σιδηροδρομικού 
Σταθμού αριθμού 2 και εκπροσωπείται νόμιμα από τον 
Πρόεδρο και Διευθύνοντα Σύμβουλο αυτής Κωνσταντίνο 
Στ. Φιλιππόπουλο. Με αίτησή της προς την Επιτροπή 
Ανταγωνισμού η εταιρεία «Χυτήρογλου Α.Ε.» ζήτησε σύμ¬ 
φωνα με το άρθρο 1 παρ. 3 του Ν. 703/1977 όπως η Επι¬ 
τροπή με απόφασή της κρίνει την ως άνω Σύμβαση ίτβηοίιί- 
3ίπ9 ως ισχυρά. 

II. Με την Σύμβαση ίΓβποίιίΒίης (Σύμβαση παραχωρή¬ 
σεως εκμεταλλεύσεως δικαιώματος σήματος και τεχνολο¬ 
γίας και τεχνογνωσίας, καθώς και διανομής προϊόντων)* ο 
δικαιοπάροχος («Χυτήρογλου Α.Ε.») παραχωρεί στον δι- 
καιοδόχο («Εμπορικό Κέντρο Καλαμάτας Α.Ε. - Σπίτι, Γυ¬ 
ναίκα, Παιδί») για το Νομό Μεσσηνίας και για το διάστημα 
ισχύος της Συμβάσεως (5ετ1α) το αποκλειστικά δικαίωμα 
λιανικής πωλήαεως στο κατάστημά του επί της οδού Σιδη¬ 
ροδρομικού Σταθμού 3, στην Καλαμάτα, όλων των προϊό¬ 
ντων που ο δικαιοπάροχος εμπορεύεται ή μελλοντικά θα 
εμπορευθεί, δηλαδή υφασμάτων επιπλώσεων, κουρτινών, 
κρετόν, καλυμμάτων, κουρτινόξυλων κ.λπ. το δικαίωμα 
χρήσεως του διακριτικού τίτλου «Χυτήρογλου» ή/και «Χυ¬ 
τή ρογλου ΙηΙθΓΠΒίίοηβΙ ΕχοΙυδίνβ», το δικαίωμα χρήσεως 
του σήματος «Χυτήρογλου» ή/και «Χυτήρογλου ΙηΐθτηβΐΙο- 
ηβί Εχοίυβίνθ* επί των επωνύμων προϊόντων, τα οποία ο δι- 
καιοπάροχος εμπορεύεται και την τεχνογνωσία που ο δι- 
καιοπάροχος κατέχει και εμπορεύεται, υπό τους εξής, κυ¬ 
ρίως, ειδικότερους όρους: 

1) Προκειμένου περί προϊόντων, τα οποία προορίζονται 
για κάλυψη αναγκών επαγγελματικών χώρων οποιααδή- 

ποτέ μορφής κοι κατηγορίας, ο δικαιοπάροχος διατηρείτο 
δικαίωμα όπως απεριορίστως πωλεΐ και ο Ιδιος κατ’ ευ¬ 
θείαν στους ενδιαφερομένους, χωρίς εκ τούτου να γεννά- 
ται κανένα απολύτως δικαίωμα για τον δικαιοδόχο. 

2 ) Τα υλικά συσκευασίας, περιτυλίγματος κ.λπ., τα 
οποία θα χρησιμοποιεί ο δικαιοδόχος θα είναι σύμφωνα με 
τις προδιαγραφές που έχει θέσει ο δικαιοπάροχος. Ο δι- 
καιοπάροχος όμως δεν υποχρεούται να προμηθεύει τον 
δικαιοδόχο με τα υλικά αυτά. Ο τελευταίος θα τα προμη¬ 
θεύεται με δική του ευθύνη. 

3) Ρήτρες αποκλειστικότητας 

α) Ο δικαιοπάροχος αναλαμβάνει την υποχρέωση να μην 
πωλεί εντός της εδαφικής περιφέρειας του Νομού Μεσ¬ 
σηνίας προϊόντα του σε άλλες επιχειρήσεις λιανικής πωλή- 
σεως. 

β) Ο δικαιοδόχος αναλαμβάνει την υποχρέωση να προ¬ 
μηθεύεται τα προϊόντα του αποκλειστικώς και μόνον από 
τον δικαιοπάροχο και να μην πωλεί καθ' οιονδήποτε 
τρόπο, ακόμη και μέσω τρίτων προσώπων άλλα προϊόντα 
από εκείνα του δικαιοπαρόχου. 

γ) Ο δικαιοδόχος έχει την δυνατότητα να θέτει σε λει¬ 
τουργία και άλλο κατάστημα εντός της εδαφικής περιφέ¬ 
ρειας του Νομού Μεσσηνίας μόνον μετά από έγγραφη 
άδεια του δικαιοπαρόχου. 

δ) Ο δικαιοδόχος δεν δικαιούται να διαθέτει τα προϊόντα 
του δικαιοπαρόχου σε χονδρεμπόρους προς μεταπώληση 
εντός ή εκτός της εδαφικής περιφέρειας του Νομού Μεσ¬ 
σηνίας. Με άλλα λόγια δικαιούται να τα διαθέτει μόνον σε 
τελικούς καταναλωτές. 

ε) Ο δικαιοδόχος δεν έχει το δικαίωμα να πωλεί εκτός 
της εδαφικής του περιφέρειας, παραβιάζοντας έτοι την 
αποκλειστικότητα άλλων δικαιοδόχων. 

4) Αλλες υποχρεώσεις του δικαιοδόχου 

α) Ο δικαιοδόχος υποχρεούται να μην αποθηκεύει, έστω 
και προσωρινά, στο κατάστημά του οιοδήποτε άλλο εμπό¬ 
ρευμα εκτός από εκείνο που προμηθεύεται από τον δι- 
καιοπάροχο. 

β) Να μην κατασκευάζει με δικό του προσωπικό ή πα- 
ραγγέλλοντας σε τρίτους είδη εν όλω ή εν μέρει όμοια με 
αυτά που θα προμηθεύεται και εμπορεύεται από τον δι- 
καιοπάροχο. 

γ) Να διατηρεί αποθηκευτικό χώρο επαρκή, 
δ) Να έχει σε συνεχή λειτουργία το κατάστημά του. 
ε) Με δικές τους δαπάνες να διαμορφώνει και διατηρεί 
το επί της οδού Σιδηροδρομικού Σταθμού αριθμ. 2 κατά¬ 
στημά στου στην Καλαμάτα, κατά το πρότυπο που του 
υποδεικνύεται από τόν δικαιοπάροχο και να τοποθετεί και 
διατηρεί σε αυτό αποκλειστικά και μόνο επιγραφές και 
διαφημίσεις των προϊόντων του δικαιοπαρόχου. 

Προς τον σκοπό διατηρήσεωςτου υψηλού επιπέδου εμ- 
φανίσεως του καταστήματος, η εξωτερική κα< εσωτερική 
διαμόρφωσή του θα ανανεώνεται οε εύλογα χρονικά δια¬ 
στήματα βάσει των οδηγιών του δικαιοπαρόχου, προς τις 
οποίες ο δικαιοδόχος υποχρεούται να συμμορφώνεται. 

Κάθε παράβαση από τον δικαιοδόχο των προδιαγραφών 
του δικαιοπαρόχου σε σχέση με την διαμόρφωση του κα¬ 
ταστήματος αποτελεί λόγο καταγγελίας της συμβάσεως. 

στ) Απαγορεύεται η τοποθέτηση ή διατήρηση σε χώρο 
εσωτερικό ή εξωτερικό του καταστήματος του δικαιοδό- 
χου κόθε άλλης επιγραφής, διαφημίσεως, επωνυμίας ή 
διακριτικού τίτλου χωρίς την προηγούμενη έγγραφη άδεια 
του δικαιοπαρόχου. 


ζ) Κάθε δαπάνη συντηρήσεως του καταστήματος του 
δικαιοδόχου (φωτισμός, ύδρευση, μισθοί προσωπικού, 
φόροι κ.λπ.) βαρύνουν αποκλειστικά και μόνο τον δίκαιο- 

δόχο. 

η) Να δέχεται οποτεδήποτε τον έλεγχο του καταστήμα¬ 
τος του καθώς και του βιβλίου αγορών και των λογιστικών 
βιβλίων του γενικώς από τον αρμόδιο υπάλληλο του δι- 
καιοπαρόχου, ώστε να είναι δυνατή η εξακρίβωση και πι¬ 
στοποίηση τηρήσεως εκ μέρους του των νομίμων και συμ¬ 
βατικών υποχρεώσεών του. 

θ) Να διατηρεί κατάλληλο συνεργείο ραφής κουρτινών 
προς εξυπηρέτηση των πελατών του. 

5) Χρήση επωνυμίας διακριτικού τίτλου και σήματος 

α) Για το χρονικό διάστημα ισχύος της Συμβάσεως ο δι- 
καιοπάροχος παρέχει στον δικαιοδόχο το αποκλειστικό δι¬ 
καίωμα να κάνει χρήση της επωνυμίας της και του διακριτι¬ 
κού της τίτλου, ως επίσης και των καταχωρημένων σημά¬ 
των της επί των επωνύμων προϊόντων της, τα οποία ο δι- 
καιοδόχος εμπορεύεται μέοω του ως άνω καταστήματος 
του εντός της εδαφικής περιφέρειας του Νομού Μεσση¬ 
νίας. Για την παραχώρηση της χρήαεως της επωνυμίας, 
του διακριτικού τίτλου και των σημάτων υπογράφεται με¬ 
ταξύ δικαιοπαρόχου και δικαιοδόχου συμβολαιογραφική 
πράξη 

β) Ο δικαιοδόχος υποχρεούται να ειδοποιεί αμέσως τον 
δικαιοπάροχο σε οποιαδήποτε περίπτωση διαπιστώσει ότι 
τρίτος παραβιάζει τα δικαιώματα του δικαιοπαρόχου επί 
της επωνυμίας, του διακριτικού τίτλου και των σημάτων 
της και να του παρέχει την αναγκαία συνδρομή κατά την 
δικαστική επιδίωξη των δικαιωμάτων του. 

6) Παραγγελίες προϊόντων 

α) Ο δικαιοπάροχος υποχρεούται δειγματίζει στον δι¬ 
κά ιοδόχο όλα τα είδη, τα οποία εμπορεύεται ανό εμπορική 
περίοδο. 

β) Ο δικαιοδόχος υποχρεούται στην αρχή της εμπορικής 
περιόδου να παραγγείλει όλα τα σχέδια και είδη των συλ¬ 
λογών του δικαιοπαρόχου σύμφωνα με τον εκάστοτε τιμο¬ 
κατάλογο χονδρικής πωλήσεως του δικαιοπαρόχου που 
ισχύει και για τους άλλους δικαιοδόχους. Τα δε εξαντλού¬ 
μενα είδη κάθε συλλογής θα ανανεώνονται με νέες πα¬ 
ραγγελίες. 

γ) Ο δικαιοδόχος υποχρεούται να διατηρεί στο κατά¬ 
στημά του επαρκείς ποσότητες των αντιπροσωπευτικώς 
παραγγελομένων ειδών και δείγματα της πλήρους συλλο¬ 
γής των ειδών του δικαιοπαρόχου. 

δ) Οι παραγγελίες θα εκτελούνται από τον δικαιοπά- 
ροχο εντός του συμφωνημένου χρόνου σύμφωνα με τις 
δυνατότητάς του, η παραγγελλομένη δε ποσότητα θα εξο¬ 
φλείται εντός των χρονικών ορίων που καθορίζονται στο 
Παράρτημα II της Συμβάσεως. 

ε) Για το πρώτο έτος ενάρξεως ισχύος της συμβάσεως. 
ο δικαιοδόχος εκτιμά κοι θεωρεί ως απόλυτα θεμιτή και 
δυνατή την αγορά προϊόντων από τον δικαιοπάροχο αξίας 
60.000.000 δρχ. Το ποσόν του ετησίου κύκλου εργασιών 
θα αυξάνεται κατ’ έτος κατά ποσοστό 10% το οποίο και τα 
δύο μέρη θεωρούν εφικτό και εύλογο. 

Σε περίπτωση που δεν επιτευχθεί ο ανωτέρω συμφω- 
νούμενος κύκλος εργασιών επί δύο συνεχή έτη. ο δικαιο- 
πάροχος δικαιούται να καταγγείλει την σύμβαση, ο δε δι- 
καιοδόχος υποχρεούται να του καταβάλει λόγω ποινικής 
ρήτρας, η οποία ουμφωνεϊται από τώρα, το χονδρεμπο¬ 
ρικό κέρδος που αντιστοιχεί στο μη πραγματοποιηθέν 

ύψος πωλήσεων. 

7) Ενδεικτικές τιμές 

ο) Ο δικαιοπάροχος καθορίζει ενδεικτικό πίνακα τιμών 
λιανικής πωλήσεως των προϊόντων της από τους δικαιοδό- 
χους προς τους τε^κούς καταναλωτές, με την υποχρέωοπ 
να ενημερώνει τον δικαιοδόχο περί επικειμένης αλλαγής 
των τιμών του τιμοκαταλόγου 30 ημέρες προ της αλλαγής 
αυτής. 

Ο δικαιοδόχος είναι υποχρεωμένος να τηρεί τις τιμές 
του τιμοκαταλόγου του δικαιοπαρόχου με δικαίωμα απο- 
κλείσεως ουν/πλην 5%. 

Σε περίπτωση που ο δικαιοδόχος παραβαίνει τον προη¬ 
γούμενο όρο, ο δικαιοπόροχος έχει δικαίωμα να απαιτήσει 
κόθε θετική ή αποθετική ζημιά. 

β) Οι τιμές στις οποίες ο δικαιοπάροχος πωλείτα προϊό¬ 
ντα του στον δικαιοδόχο, είναι τιμές παραδόσεως στην 
αποθήκη του δικαιοπαρόχου, τα δε έξοδα και ο κίνδυνος 
μεταφοράς των προϊόντων βαρύνουν τον δικαιοδόχο. 

8) Τεχνική βοήθεια 

Ο δικαιοπάροχος παρέχει στον δικαιούχο την εκάοτοτε 
αποιτοΰμενη τεχνική βοήθεια όσον αφορά την έκθεση των 
ειδών του, την διαμόρφωση της προθήκης του καταστή¬ 
ματος, τον τρόπο προβολής των ειδών εντός και εκτός του 
καταστήματος, τις μεθόδους εμπορίας και διαθέσεως των 
προϊόντων, παρέχοντας, όταν τούτο απαιτείται συμβουλές 
και εκπαίδευση στο προσωπικό του δικαιοδόχου. 

Σε σχέση με την εμφάνιση του καταστήματος και την 
προβολή των εμπορευμάτων ο δικαιοδόχος είναι υποχρε¬ 
ωμένος να συνεργάζεται με το αρχιτεκτονικό - τεχνικό 
γραφείο που της υποδεικνύει ο δικαιοπάροχος και να δια¬ 
θέτει με δικά του έξοδα τα συνεργεία που απαιτούνται για 
την εκτέλεση των απαραιτήτων εργασιών. 

9) Διαφήμιση 

Ο δικαιοπάροχος αναλαμβάνει με δικά του έξοδα την 
διαφήμιση σε όλην την χώρα των προϊόντων, τα οποία 
εμπορεύεται. 

10) Ρήτρα απαγορεύσεως ανταγωνισμού κατά την διάρ¬ 
κεια ισχύος της συμβάσεως 

Η δικαιοδόχος εταιρεία απαγορεύεται να θέτει σε λει¬ 
τουργία ή να διατηρεί είτε η ίδια είτε μέσω των συζύγων ή 
συγγενικών προσώπων των μετόχων της. ή μέσω άλλης 
εταιρείας στην οποία η ίδια ή τα ανωτέρω πρόσωπα συμ¬ 
μετέχουν. ανταγωνιστική επιχείρηση εντός ή εκτός των 
ορίων του Νομού Μεσσηνίας. 

11) Λόγοι καταγγελίας της συμβάσεως 

Εκτός των λόγων καταγγελίας που αναφέρθηκαν ανω¬ 
τέρω σε σχέση με την διαμόρφωση του καταστήματος και 
τον ετήσιο κύκλο εργασιών [βλ. υπό II 4, ε) και 6, ε)3 ο δι- 
καιοπάροχος δικαιούται να καταγγείλει την Σύμβαση σε 
περίπτωση: α) καθυστερήσεως οποιοσδήποτε πληρωμής 
και β) παραβάσεως οποιουδήποτε όρου της Συμβάσεως, 
της οποίας όλοι οι όροι θεωρούνται ουσιώδεις. 

12) Συνέπειες καταγγελίας ή λήξεως της συμβάσεως 
Από την ημερομηνία καταγγελίας ή λήξεως της Συμβά¬ 
σεως ο δικαιοδόχος υποχρεούται αμέσως να αφαιρέσει 
από την πρόσοψη του καταστήματος την επιγραφή με τον 
διακριτικό τίτλο «Χυτήρογλου», να μην χρησιμοποιεί τον 
διακριτικό τίτλο ή τα σήματα του δικαιοπαρόχου και να εκ¬ 
ποιήσει όλα τα εμπορεύματα εντός τεσσάρων (4) μηνών 
από της ως άνω ημερομηνίας. 

13) Ρήτρα απαγορεύσεως ανταγωνισμού μετά την λύση 
της συμβάσεως 


Μετά την καθ' οιονδήποτε τρόπο διακοπή της συνεργα¬ 
σίας και για διάστημα δύο (2) ετών ο δικαιοδόχος δεν θα 
χρησιμοποιεί το κατάστημά του για την εμπορία των εμπο¬ 
ρευμάτων της Συμβάσεως. Σε αντίθετη περίπτωση κατα¬ 
πίπτει υπέρ του δικαιοπαρόχου ποινική ρήτρα δίκαιη και 
εύλογη, συμφωνούμενη από τώρα, ύψους 5.000.000 δρχ. 

14) Εγγυητική Επιστολή 

Προς τον σκοπό της τηρήσεως των όρων της Συμβά¬ 
σεως και εξασφαλίσεως της πληρωμής των παραγγελομέ- 
νων εμπορευμάτων ο δικαιοδόχος υποχρεούται να παρα- 
δώσει στον δικαιοπάροχο εγγυητική επιστολή αναγνωρι¬ 
σμένης στην Ελλάδα Τράπεζα ποσού 50.000.000 δρχ., 
2ετούς (διετούς) διάρκειας, δια της οποίας η Τράπεζα θα 
εγγυάται προς τον δικαιοπάροχο την καλή εκτέλεση της 
παρούσης Συμβάσεως ειδικότερα δε την εμπρόθεσμη 
εξόφληση των διαφόρων πιατουμένων ποσών. 

15) Επίλυση διαφορών 

Κάθε διαφορά η οποία προκύπτει κατά την ερμηνεία ή 
εφαρμογή της παρούσας Συμβάσεως επιλύεται με διαιτη¬ 
σία στην Αθήνα από τρεις διαιτητές, του επιδιαιτητού διο¬ 
ρισμένου από τον Προϊστάμενο του Πρωτοδικείου Αθη¬ 
νών, εφαρμοζομένων κατά τα λοιπά των διατάξεων 847 
ΚΠολΔ. 

II). Το άρθρο 1 παρ. 1 Ν. 703/1977 «περί ελέγχου μονο¬ 
πωλίων και ολιγοπωλίων και προστασίας του ελεύθερου 
ανταγωνισμού» ορίζει ότι «απαγορεύονται πάσαι αι συμ- 

φωνίαι μεταξύ επιχειρήσεων.. αι οποίοι έχουν ως 

αντικείμενον ή αποτέλεσμα την παρακώλυσιν, τον περιο¬ 
ρισμόν ή την νόθευσιν του ανταγωνισμού, ιδία αι συνιστά- 
μεναι εις: α) τον άμεσον ή έμμεσον καθορισμόν των τιμών 
αγοράς ή πωλήσεως ή άλλων όρων συναλλαγής, β) τον πε¬ 
ριορισμόν ή τον έλεγχον της παραγωγής, της διαθέσεως, 
της τεχνολογικής αναπτύξεως ή των επενδύσεων, γ) την 

κατανομήν των αγορών. στ) την καθιέρωσιν 

ενιαίων όρων πωλήσεως αγαθών ή παροχής υπηρεσιών. 
Στους ενιαίους όρους πωλήσεως περιλαμβάνονται η τι¬ 
μή,.και γενικά κάθε πρακτική, με την οποίαν επιδι¬ 

ώκεται η επιβολή ενιαίων τιμών στην πώληση αγαθών ή την 

παροχή υπηρεσιών.. θ) την καθ’ οιονδήποτε τρόπον 

παρακώλυσιν της κυκλοφορίας των αγαθών.». 

Η παρ. 2 του άρθρου 1 Ν. 703/1977 ορίζει ότι: «οι κατά 
την προηγούμενη παράγραφο απαγορευμένες συμφωνίες 
και αποφάσεις είναι απόλυτα άκυρες, εκτός αν ορίζεται 

διαφορετικά στον παρόντα νόμο.». 

Η παρ. 3 του άρθρου 1 Ν. 703/1977 ορίζει άτι: «εμπί- 
πτουσαιειςτην παράγραφον 1 του παρόντος άρθρου συμ- 

φωνίαι. δύνανται να κριθούν δι’ αποφάσεως της 

Επιτροπής Ανταγωνισμού ως εν άλω ή εν μέρει ισχυραί, 
εφ’ όσον πληρούν αθροιστικώς τας κάτωθι προϋποθέσεις: 
α) συμβάλλουν επί ευλόγω συμμετοχή των καταναλωτών 
εις την προκύπτουσαν ωφέλειαν, εις βελτίωσιν της παρα¬ 
γωγής ή της διανομής των προϊόντων ή εις προώθησιν της 
τεχνικής ή οικονομικής προόδου, β) δεν επιβάλλουν εις 
τας οικείας επιχειρήσεις περιορισμούς πέραν των απολύ¬ 
τως αναγκαίων δια την πραγματοποίησή των ανωτέρω 
σκοπών, και γ) δεν παρέχουν εις τας επιχειρήσεις ταύτας 
την δυνατότητα καταργήσεως του ανταγωνισμού εις ση¬ 
μαντικό τμήμα της οικείας αγοράς». 

Εξ άλλου σύμφωνα με το άρθρο 10 παρ. 1 Ν. 703/1977 
«η Επιτροπή Ανταγωνισμού είναι αποκλειοτικλώς αρμοδία 
προς εφαρμογήν του άρθρου 1 παρ, 3». Σύμφωνα με το 
άρθρο 10 παρ. 2 «οσάκις η Επιτροπή Ανταγωνισμού εκδί- 

δειαπόφασιν περί εφαρμογής του άρθρου 1 παρ. 3: α) κα¬ 
θορίζει τον χρόνον ενάρξεως ταύτης, ο οποίος εις ουδε- 
μίαν περίπτωσιν δϋναται να είναι προγενέστερος της γνω- 
στοποιήσεως, β) καθορίζει την διάρκειαν ισχύος ταύτης 
και γ) δύναται να εξαρτά ταύτην εκ προϋποθέσεων και βα¬ 
ρών. Τέλος σύμφωνα με το άρθρο 21 του αυτού νόμου «1) 
αι υπό του άρθρου 1 παρ. 1 προβλεπάμεναι συμφω¬ 
νία·.αι πραγματοποιούμενοι μετά την θέσιν εν 

ιοχύι του παρόντος νόμου, δέον να γνωστοποιώνται υπό 
των συμπραττουσών επιχειρήσεων.εις την Υπηρε¬ 

σίαν προστασίας ανταγωνισμού εντός 30 ημερών από της 
συνάψεως, λήιμεως ή τελέσεώς των. 2) Η παράλειψις της 
κατά τα ανωτέρω γνωστοποιήσεως συνεπάγεται εις βάρος 
εκάστης των συμπραττουσών και παραλειψασών την γνω- 
ατοποίησιν επιχειρήσεων: α) οριστικήν αδυναμίαν εφαρ¬ 
μογής του άρθρου 1 παρ. 3, και β) επιβολήν προστίμου 
από 5.000.000 μέχρι 30.000.000 δραχμές». 

IV. Οι συμβάσεις ίτεποΗΙείπς αποτελούν μορφή συνερ¬ 
γασίας μεταξύ επιχειρήσεων ολοένα και περισσότερον 
απαντωμένη στην σύγχρονη οικονομική ζωή. 

Με την σύμβαση ίτεποΝδίπς ο δικαιοπάροχος παρέχει 
στον δικαιοδόχο έναντι αμέσου ή εμμέσου οικονομικού 
ανταλλάγματος, το δικαίωμα να χρησιμοποιεί το λεγόμενο 
ίι-βποίιίδβ, δηλ. το σύνολο δικαιωμάτων του βιομηχανικής ή 
πνευματικής ιδιοκτησίας, όπως λ.χ. εμπορική επωνυμία, 
διακριτικά γνωρίσματα, σήματα, πρότυπα χρήσεως, σχέ¬ 
δια, δικαιώματα οοργπςάί, τεχνογνωσίες ή διπλώματα ευ¬ 
ρεσιτεχνίας, με σκοπό την κατασκευή και πώληση προϊό¬ 
ντων ή πώληση προϊόντων ή παροχή υπηρεσιών στον τε¬ 
λικό καταναλωτή (βλ. και ΔΕΚ, Υπόθεση Ρτοηυρίίβ, Συλ¬ 
λογή 1986, σελ. 353 επ. 381, Κανονισμός Επιτροπής 
ΕΟΚ αριθμ. 4087/1988 της 30.11.1988 «για την εφαρ¬ 
μογή του άρθρου 65 παρ. 3 Σ.ΕΚ. σε κατηγορίες συμφω¬ 
νιών ίΓδηοΠίεβ» , ΕΕ 28.12.1980 I. 359/46 επ.). 

Στην πράξη γίνεται συχνά διάκριση μεταξύ συμβάσεων 
Π-ΗπαΝδίης παραγωγής (βιομηχανικό ίΓ&ποΠίδίπη ), συμβά¬ 
σεων ΐΓβποΙιίδίηδ διανομής (εμπορικό (ΓβηοΝείης)) και συμ¬ 
βάσεων (Τ3Π0όί5ίης παροχής υπηρεσιών (βλ. δ.π.). Η σύμ¬ 
βαση ίΓβποόίδίπς διακρίνεται από άλλες μορφές συνερ- 
γασσίας μεταξύ ανεξαρτήτων επιχειρήσεων, όπως η σύμ¬ 
βαση αποκλειστικής προμήθειας ή αποκλειστικής ή επιλε¬ 
κτικής διανομής. Αν και εμφανίζουν κοινά χαρακτηριστικά 
μεταξύ τους, αποτελούν μικτές συμβάσεις, ο προέχων χα¬ 
ρακτήρας των οποίων καθορίζει και το είδος τους. Η σύμ¬ 
βαση (ΓβποΠίδίης αν και συχνά συνδυάζεται με την προμή¬ 
θεια αγαθών, βασικά στοχεύει στην παροχή τεχνογνω¬ 
σίας, χορήγηση σημάτων, μέσων οργανώσεως και διοική- 
σεως της επιχειρήοεως, εκμετάλλευση φήμης και πελα¬ 
τείας και λειτουργία κάτω από το γενικότερο όνομα του δι- 
καιοπαρόχου και ό,τι αυτό εγγυόται. Η σύμβαοη διανομής, 
αν και συνδυάζεται με την χρήση σημάτων και την προμή¬ 
θεια αγαθών, βασικά αποσκοπεί στην διασφάλιση ενός 
μονίμου δικτύου διοχετεύσεως των προϊόντων στην αγορά 
και παροχής υπηρεοιών εξυπηρετήσεως των πελατών. 
Τέλος η σύμβαση προμήθειας, αν και περιλαμβάνει συχνό 
χρήση σημάτων, ιδίως όταν έχει μακρά διάρκεια, αποβλέ¬ 
πει βασικά στην αγορά προς μεταπώληση αγαθών, ενώ 
όλα τα λοιπά στοιχεία είναι παρακολουθηματικά. 

Με το σύστημα διανομής ΐΓβηοάίδίηρ το οποίο αποσκο¬ 
πεί να εξασφαλίσει την ενιαία εμφάνιση προς τα έξω,-ενώ 
ταυτοχράνως οι συμβαλλόμενοι είναι ανεξάρτητες μεταξύ 
τους επιχειρήσεις, ο δικαιοπάροχος αξιοποιεί οικονομικώς 


δικαιώμαχά του, εμπορικές μεθόδους και γνώσεις του, χω¬ 
ρίς να διαθέσει Ιδια κεφάλαια προς δημιουργία νέων οικο¬ 
νομικών μονάδων. Από την άλλη πλευρά, ανεξάρτητοι 
έμποροι που δεν διαθέτουν τα αντίστοιχα δικαιώματα βιο¬ 
μηχανικής κ.λπ. ιδιοκτησίας ούτε εμπορικές μεθόδους 
προβολής και προωθήσεως των εμπορευμάτων τους κ.λπ, 
έχουν την δυνατότητα να ωφεληθούν απά τις γνώοεις που 
τους παραχωρούνται από τον δικαιοπάροχο και την καλή 
φήμη του και να αποκτήσουν πλεονεκτήματα έναντι των 
ανταγωνιστών τους. 

Ένα τέτοιο σύστημα που επιτρέπει στον δικαιοπάροχο 
να αποκομίσει όφελος από την επιτυχία του, δεν θίγει 
αυτό καθεαυτό τον ανταγωνισμό. Για να μπορέσει δε να 
λειτουργήσει, πρέπει να συντρέχουν δύο προϋποθέσεις: 
Πρώτον, δεν πρέπει ο δικαιοπάροχος να κινδυνεύει να 
αποκομίσουν όφελος οι ανταγωνιστές του, έστω και εμμέ¬ 
σως, από την γνωστοποίηση των εμπορικών του μεθόδων 
και λοιπών γνώσεων από δικαιοδόχο. Δεύτερον/) δικαιο- 
πάροχος πρέπει να μπορεί να λαμβάνει τα κατάλληλα μέ¬ 
τρα για να διαφυλάξει την ταυτότητα και την φήμη του δι¬ 
κτύου που συμβολίζεται με την εμπορική επωνυμία, το 
διακριτικό γνώρισμα και το σήμα. 

Η συμφωνία μιας συμβάσεως ίΓ3ηοόί5ίΠ9 διανομής με το 
άρθρο 1 παρ. 1 του Ν. 703/1977, όπως η κρινομένη, δεν 
μπορεί να εκτιμηθεί αφηρημένως, αλλά εξαρτάται από τις 
ρήτρες που περιέχονται στην σύμβαση αυτή. Οι ρήτρες, οι 
οποίες αποσκοπούν στο να κατοχυρώσουν τις δύο προα- 
ναφερθείσες προϋποθέσεις λειτουργίας του συστήματος 
(προστασία των εμπορικών μεθόδων και λοιπών γνώσεων 
απά τους ανταγωνιστές και οργάνωση του απαραίτητου 
ελέγχου για την διαφύξη της ταυτότητας και της καλής 
φήμης του δικτύου), δεν συνιστούν περιορισμούς του 
ανταγωνισμού υπό την έννοια του άρθρου 1 παρ. 1 του Ν. 
703/1977. 'Αλλες ρήτρες, οι οποίες δεν αποσκοπούν 
στην κατοχύρωση των δύο προαναφερθεισών προϋποθέ¬ 
σεων, όπως λ.χ. οι ρήτρες αποκλειστικής προμήθειας, 
εδαφικής προστασίας (καταμερισμού αγορών) και καθορι¬ 
σμού ενιαίων τιμών πωλήσεως δεν είναι κατ' αρχήν απα¬ 
ραίτητες για την λειτουργία του συστήματος (ΓβποΙτίδίηθ 
και επομένως συνιστούν περιορισμούς του ανταγωνισμού 
υπό την έννοια του άρθρου 1 παρ. 1 του Ν. 703/1977. 
Τούτο δεν αποκλείει την δυνατότητα, στην συγκεκριμένη 
περίπτωση να δοθεί εξαίρεση και στις ρήτρες αυτές βάσει 
του άρθρου 1 παρ 3 του Ν. 703/1977, εφόσον βεβαίως 
πληροϋνται άλες οι προϋποθέσεις της διατάξεως αυτής. 

V. Σχετική αγορά. 

Η κρινομένη συμφωνία ίτβηοίτίδίηρ αφορά μεγάλο 
αριθμό προϊόντων (37 κατηγορίες που η κάθε μία αντι¬ 
στοιχεί σε μία δασμολογική κλάση), τα οποία καλύπτουν 
όλο το φάσμσ αναγκών επιπλώσεως (υφάσματα επιπλώ¬ 
σεων. κουρτίνες, κρετόν, καλύμματα, κουρτινόξυλα) και 
εισάγονται από τον δικαιοπάροχο «Χυτήρογλου Α.Ε.» από 
το εξωτερικό. Στην ελληνική αγορά υφίστανται πέρα της 
Εταιρείας «Χυτήρογλου Α.Ε.» πολλές ομοειδείς επιχειρή¬ 
σεις, μεταξύ των οποίων υπάρχει ανταγωνισμός. Η κρινό- 
μενη συμφωνία αφορά γεωγραφικώς τον Νομό Μεσση¬ 
νίας. Το μερίδιο αγοράς του δικαιοπαρόχου στην ελληνική 
αγορά εξετιμήθη ότι ανέρχεται σε ποσοστό τουλάχιστον 
5% - 7%. Ο δικαιοπάροχος δεν διαθέτει κατάστημα λιανι¬ 
κής πωλήσεως των εμπορευμάτων του στον Νομό Μεσση¬ 
νίας, πρέπει όμως να θεωρηθεί ως δυνητικός ανταγωνι¬ 
στής του δικαιοδόχου λόγω του ότι κατέχει την σχετική τε- 

χνογνωσία και διαθέτει την απαιτούμενη οικονομική ισχύ 
και επομένως είναι σε θέση ανά πάσα στιγμή να ανοίξει τέ¬ 
τοιο κατάστημα στον Νομό Μεσσηνίας. 

VI. Με την εισήγησή της η Διεύθυνση Ανταγωνισμού του 
Υπουργείου Εμπορίου εθεώρησε ορθώς ότι δεν περιορί¬ 
ζουν τον ανταγωνισμό οι κάτωθι όροι της κρινόμενπς Συμ- 
βάσεως ίτεποΝδίπ^: 

1. Η υποχρέωση του δικαιοπαρόχου να παρέχει τεχνική 
βοήθεια στον δικαιοδόχο, κυρίως στην εγκατάσταση, 
διαρρύθμιση του καταστήματος, στην διαφήμιση, στην κα¬ 
τάρτιση του προσωπικού και στην ανάπτυξη των εμπορι¬ 
κών μεθόδων. 

2. Η υποχρέωση του δικαιοδόχου να χρησιμοποιεί τις 
εμπορικές μεθόδους που υποδεικνύονται από τον δικαιο- 
πάροχο, καθώς επίσης και την τεχνογνωσία και την πείρα 
του. 

3. Η υποχρέωση του δικαιοδόχου να υπογράφει συμβο¬ 
λαιογραφική πράξη για την χρήση της επωνυμίας, του δια¬ 
κριτικού τίτλου και του σήματος του δικαιοπαρόχου, ως 
επίσης και την αναγνώριση των δικαιωμάτων του δικαιοπα- 
ρόχου επ’ αυτών και την προστασία αυτών από προσβολές 
τρίτων. 

4. Η υποχρέωση του δικαιοδόχου να τοποθετεί και δια¬ 
τηρεί τις επιγραφές και διαφημίσεις των προϊόντων του δι- 
καιοπαρόχου και η απαγόρευση τοποθετήσεως κάθε άλ¬ 
λης επιγραφής, σήματος και επωνυμίας ή διακριτικού τί¬ 
τλου που δεν θα έχει την έγγραφη άδεια του δικαιοπαρό¬ 
χου. 

5. Η υποχρέωση του δικαιοδόχου να μην κατασκευάζει, 
με άμεσο ή έμμεσο τρόπο, προϊόντα όμοια εν όλω ή εν μέ- 
ρει με αυτά που δικαιοπαρόχου. 

6. Η υποχρέωση του δικαιοδόχου να μη διαθέτει οποιο- 
δήποτε άλλο εμπόρευμα έστω και προσωρινά. 

7. Η υποχρέωση του δικαιοδόχου να χρησιμοποιεί υλικά 
συσκευααίας που η ποιότητά τους έχει εγκριθεί από τον 
δικαιοπάροχο, 

8. Η υποχρέωση του δικαιοδόχου να διατηρεί με δικές 
του δαπάνες συνεργείο ραφής κουρτινών. 

Όλοι οι παραπάνω όροι πράγματι δεν προσκρούουν στο 
άρθρο 1 παρ. 1 του Ν. 703/1977, διότι είτε αφορούν αυτή 
καθ' εαυτή την ουσία του ίτβποΗίδίπς (παροχή στον δικαιο- 
δόχο έναντι ανταλλάγματος συνόλου δικαιωμάτων του δι- 
καιοπαρόχου) με παράλληλη εξασφάλιση των συμβαλλο- 
μένων ότι δεν θα ανταγωνίζονται ο ένας τον άλλον, είτε 
έχουν ως στόχο να εξασφαλίσουν τον αναγκαίο έλεγχο για 
την διαφύλαξη της ταυτότητας και φήμης του δικτύου. 

Στην ίδια κατηγορία εμπίπτουν και οι εξής ακόμη όροι 
της συμβάοεως, οι οποίοι δεν αναφέρονται ρητώς στην Ει¬ 
σήγηση της Διευθύνσεως Ανταγωνισμού: 

9. Η υποχρέωση του δικαιοδόχου να διαμορφώσει υπό 
τις οδηγίες του δικαιοπαρόχου όχι οποιοδήποτε κατά¬ 
στημα, αλλά το συγκεκριμένο επί της οδού Σιδηροδρομι¬ 
κού Σταθμού 3 στην Καλαμάτα, ως επίσης κοι η δέσμευση 
του δικαιοδόχου να μην μπορεί να θέσει σε λειτουργία 
άλλο κατάστημα εντός του Νομού Μεσοηνϊας παρά μόνον 
μετά από (έγγραφη) άδεια του δικαιοπαρόχου. Οι περιορι¬ 
σμοί αυτοί πρέπει να γίνουν δεκτοί, διότι η επιολογή της 
θέαεως του καταστήματος μπορεί να επηρεάσει την καλή 
φήμη του δικτύου. 

10. Η υποχρέωση του δικαιοδόχου να μην αποθηκεύει, 
έστω και προσωρινά στα κατάστημά του οιοδήποτε άλλο 
εμπόρευμα εκτός από εκείνο που προμηθεύεται από τον 


δικαιοπάροχο. Ο όρος αυτός εξασφαλίζει τον όρο περί 
υποχρεώσεως μη κατασκευής προϊόντων ομοίων προς 
αυτά του δικαιοπαρόχου. 

11. Η υποχρέωση του δικαιοδόχου να έχει σε συνεχή 
λειτουργία το κατάστημά του [βλ. ανωτέρω II, 4), δ]. Ο 
όρος αυτός αποβλέπει στην προστασία της φήμης του δι- 
καιοπαρόχου. 

Τέλος διάφοροι άλλοι όροι, όπως λ.χ. (12) η υποχρέωση 
του δικαιοπαρόχου να δειγματίζει στον δικαιοδόχο όλα τα 
είδη που εμπορεύεται ανά εμπορική περίοδο, η υποχρέ¬ 
ωση του δικαιοδόχου να παραγγέλει στην αρχή της περιό¬ 
δου κ.λπ. [βλ. αναλυτικά II, 6), α) έως δ)], ο προσδιοριμός 
ότι οι τιμές, στις οποίες πωλεί τα προϊόντα του ο δικαιοπά- 
ροχος είναι τιμές παραδόσεως στην αποθήκη του δικαιο- 
παρόχου, τα της διαφημίσεως, τα των λόγων καταγγελίας 
της συμβάσεως, εγγυητικής επιστολής και επιλύσεως δια¬ 
φορών, αφορούν συνήθεις όρους εμπορικών συμβάσεων, 
οι οποίοι ως εκ της φύσεώς τους είναι ουδέτεροι, δηλ. δεν 
έχουν επίδραση επί του ανταγωνισμού. 

Με την ίδια εισήγησή της η Διεύθυνση Ανταγωνισμού 
θεωρεί αντιθέτως ότι περιορίζουν τον ανταγωνισμό οι κά¬ 
τωθι όροι της συμβάσεως, για τους οποίους μάλιστα υπο¬ 
στηρίζει την άποψη άτι δεν μπορεί να δοθεί εξαίρεση κατ’ 
άρθρο 1 παρ. 3 του Ν. 703/1977: 

13. Η υποχρέωση του δικαιοδόχου να προμηθεύεται τα 
προϊόντα του αποκλειστικώς και μόνον από τον δικαιοπά- 
ροχο, πράγμα το οποίο συνεπάγεται και το ότι ο δικαιοδό- 
χος δεν μπορεί να προμηθεύεται τα προϊόντα αυτά από 
άλλους δικσιοδόχους. 

14. Ο δικαιοδόχος δεν έχει το δικαίωμα να πωλεί εκτός 
της εδαφικής του περιφέρειας («εδαφική ρήτρα»). 

15. Η υποχρέωση του δικαιοδόχου να πωλεί το προϊόντα 
του δικαιοπαρόχου μόνον οε τελικούς καταναλωτές και 
όχι σε χονδρεμπόρους. 

16. Η απαγόρευση στον δικαιοδόχο να πωλεί σε επαγ¬ 
γελματικούς χώρους, 

17. Η απαγόρευση στον δικαιοδόχο να θέτει οε λειτουρ¬ 
γία ή να διατηρεί ο ίδιος ανταγωνιστική προς τον δικαιοπά- 
ροχο επιχείρηση εντός ή εκτός των ορίων του Νομού Μεσ¬ 
σηνίας. 

18. Η απαγόρευση στον δικαιοδόχο να θέτει σε λειτουρ¬ 
γία ή να διατηρεί μέσω συζύγων ή συγγενικών προσώπων 
των μετόχων της ανταγωνιστικής προς τον δικαιοπάροχο 
επιχείρηση εντός ή εκτός των ορίων του Νομού Μεσση¬ 
νίας. 

19. Η απαγόρευση στον δικαιοδόχο να θέτει σε λειτουρ¬ 
γία ή να διατηρεί μέσω Εταιρείας, στην οποία συμμετέχει ο 
ίδιος ή τα προαναφερθέντα πρόσωπα, ανταγωνιστική 
προς τον δικαιοπάροχο επιχείρηση εντός ή εκτός των 
ορίων του Νομού Μεσσηνίας. 

20. Η απαγόρευση στον δικαιοδόχο να ανταγωνίζεται 
τον δικαιοπάροχο μέσω του συγκεκριμένου καταστήματός 
του για διάστημα δύο (2) ετών μετά την διακοπή της συ¬ 
νεργασίας. 

21. Η υποχρέωση του δικαιοδόχου να πραγματοποιήσει 
κατά το πρώτο έτος της συνεργασίας αγορές ύψους 
60.000.000 δρχ., αυξανόμενες κατ’ έτος κατά ποσοστό 
10%, οε συνδυααμό με το δικαίωμα του δικαιοπαρόχου να 
καταγγείλει την σύμβαση, εάν δεν επιτευχθεί ο ανωτέρω 
στόχος και να ζητήσει από τον δικαιοδόχο ποινική ρήτρα 
ίση με το χονδρεμπορικό κέρδος που αντιστοιχεί στο μη 
πραγματοποιηθέν ύψος ηωλήσεως. 

22. Η υποχρέωση του δικαιοδόχου νο τηρεί τις ενδεικτι¬ 
κές τιμές του τιμοκαταλόγου του δικαιοπαρόχου (με δικαί¬ 
ωμα αποκλείσεως σιιν/πλην 5% οε συνδυασμό με το δι¬ 
καίωμα του δικαιοπαρόχου να απαιτήσει επί ποραβάσεως 
κόθε θετική ή αποθετική ζημία. 

Η αιτούσα Εταιρεία «Χυτήρογλου Α.Ε.» παραιτήθηκε 
κατά την προφορική διαδικασία, αλλά και με το υπόμνημα 
και το υπόμνημα - προσθήκη, τα οποία υπέβαλε, από τους 
εξής όρους: 

α) Από το δικαίωμά της να ζητήσει αποζημίωση («ποι¬ 
νική ρήτρα») σε περίπτωση που ο δικαιοδόχος δεν πραγ¬ 
ματοποιήσει τους συμφωνουμένους στόχους για ελάχιστο 
κύκλο εργασιών, διατηρεί όμως το δικαίωμά της καταγγε¬ 
λίας της συμβάσεως λόγω μη επιτεύξεως αυτών των στό¬ 
χων [πρβλ. ανωτέρω (21)). 

β) Από το δικαίωμά της να ζητήσει αποζημίωση («θετική 
ή αποθετική ζημία») σε περίπτωση μη τηρήσεως των εν¬ 
δεικτικών τιμών του τιμοκαταλόγου λιανικής πωλήσεως 
[πρβλ. ανωτέρω (22) ]. 

γ) Τέλος περιόρισε το χρονικό διάστημα, κατά το οποίο 
απαγορεύεται στον δικαιοδόχο να ανταγωνίζεται τον δι- 
καιοπάροχο μετά την λύση της συμβάσεως από δύο (2) 
έτη σε ένα (1) έτος [πρβλ. ανωτέρω (20) ]. 

VII. Κατόπιν της παραιτήσεως του δικαιοπαρόχου από 
τους προαναφερθέντες όρους της συμβάσεως η Επι¬ 
τροπή έκρινε ως κατωτέρω υπό το πρίσμα του άρθρου 1 
παρ. 1 του Ν. 703/1977 τους απομεϊναντες ως άνω όρους 
μπ' αριθμ. VI, (13). (14). (15), (16), (17), (18) και (19). 

Προηγουμένως πρέπει να επισημανθούν τρία θέματα: 
Πρώτον, ότι μετά την παραίτηση του δικαιοπαρόχου από 
το δικαίωμά του να ζητήσει αποζημίωση σε περίπτωση μη 
τηρήσεως των ενδεικτικών τιμών του τιμοκαταλόγου λιανι¬ 
κής πωλήσεως, οι τιμές αυτές διατηρούν πράγματι τον χα¬ 
ρακτήρα τους ως ενδεικτικές τιμές, άλλως θα είχαν τον 
χαρακτήρα υποχρεωτικών τιμών. Σε περίπτωοη όμως δη¬ 
μιουργίας δικτύου από τον δικαιοπάροχο και σε άλλες πό¬ 
λεις της Ελλάδος, ιδίως γειτονικές προς τον Νομό Μεσση¬ 
νίας, θα μπορούσε να τεθεί θέμα δημιουργίας εναρμονι¬ 
σμένης πρακτικής μεταξύ ίου δικαιοπαρόχου και των δι- 
καιοδόχων ή μεταξύ των δικαιοδόχων ως προς την τήρηση 
των τιμών αυτών. Για την πιθανή αυτή μελλοντική περί¬ 
πτωση, πρέπει να διασφαλ σθεί ότι η Διεύθυνση Ανταγω¬ 
νισμού θα παρακολουθεί τη σχετική πρακτική των εμπλε- 
κομένων επιχειρήσεων. 

Δεύτερον, ότι η απαγόρευση στον δικαιοδόχο να αντα¬ 
γωνίζεται τον δικαιοπάροχο επί δύο (2) έτη μετά την λύση 
της συνεργασίας τους περιόριζε στην συγκεκριμένη περί¬ 
πτωση υπερβολικά τον ανταγωνισμό, ενώ αντίθετα το ένα 
(1) έτος κρίνεται ως εύλογος χρόνος. 

Τρίτον, μετά την παραίτηση του δικαιοπαρόχου από το 
αρχικώς προβλεπόμενο δικαίωμά του να ζητήσει αποζημί¬ 
ωση {«ποινική ρήτρα») σε περίπτωση που ο δικαιοδόχος 
δεν πραγματοποιήσει τους συμφωνουμένους όρους για 
ελάχιστο κύκλο εργασιών, οδικαιοπόροχος διατηρείτο δι¬ 
καίωμά του της καταγγελίας της συμβάσεως λόγω μη επι- 
τεύξεως αυτών των στόχων. Το δικαίωμα όμως αυτό είναι 
φυσικό ότι πρέπει να ασκείται μέοα στα πλαίσια των νό¬ 
μων. 

Εν όψει των ανωτέρω η Επιτροπή εθεώρπσε ότι: 

Σε σχέση με τους επαγγελματικούς χώρους (λ.χ. ξενο¬ 
δοχειακές μονάδες εστιατόρια κ.λπ. [βλ. ανωτέρω νΐ,( 16 ) 
και II, 1] η μεταξύ των μερών συμφωνία προβλέπει - αντί¬ 


θετα με όσα, προφανώς εκ παραδρομής, ισχυρίζεται η 
Υπηοεσία - ότι ο δικαιοπόροχος έχει το δικαίωμα να πωλεί 
και αυτός στους ενδιαφερομένους, παραλλήλως προς τον 
δικαιοδόχο. Επομένως όχι μόνον δεν περιορίζεται ο αντα¬ 
γωνισμός μεταξύ τους, αλλα' αντιθέτως επιτείνεται. 

Η απαγόρευση πωλήσεως σε χονδρεμπόρους [βλ. ανω¬ 
τέρω VI, (15)] είναι σύμφυτη με την έννοια του (ΓβηοΠίείπζ}, 
αφού στον τύπο αυτόν συμβάσεως εξ ορισμού συμφωνεί- 
ται ότι ο δικαιοπόροχος θα πωλεί μόνον σε τελικούς κατα¬ 
ναλωτές. 

Η απαγόρευση στον δικαιοδόχο να ανταγωνίζεται τον δι- 
καιοπόροχο, είτε ο Ιδιος ως φυσικό πρόσωπο, είτε μέσω 
εταιρειών, τις οποίες αυτός ελέγχει, ανοίγοντας άλλα κα¬ 
ταστήματα [βλ. ανωτέρω VI, (17) και (19)], είναι σύμφωνη 
με την διάταξη 1 παρ. 1 του Ν. 703/1977, διότι είναι απα¬ 
ραίτητη για την ομαλή λειτουργία του ίτδηεέιϊείης. 

Η απαγόρευση σε συζύγους και συγγενικά πρόσωπα να 
ασκούν ανταγωνιστική δραστηριότητα προς τον δικαιοπό- 
ροχο είτε τα Ιδια είτε μέσω εταιρειών, τις οποίες αυτά 
ελέγχουν, είτε εντός είτε εκτός της εδαφικής περιφέ¬ 
ρειας του Νομού Μεσσηνίας [βλ. ανωτέρω VI, (18), (19)], 
δεν είναι απαραίτητη, όπως είναι έτσι απόλυτα διατυπω¬ 
μένη, για την λειτουργία της συγκεκριμένης συμβάσεως 
ίτθηοίιίδίης. Τούτο διότι σύζυγος και συγγενικά πρόσωπα 
είναι δυνατόν να ασκούν αυτοτελή, ανεξάρτητη και αντα¬ 
γωνιστική επιχείρηση, χωρίς εξ ορισμού να είναι ενεργού- 
μενα του δικαιοδόχου και αχυράνθρωποι. Ενας τέτοιος 
όρος επομένως που περιορίζει την προσωπική ελευθερία 
και τον ανταγωνισμό με την παραπάνω έννοια δεν είναι 
συμβατός με το άρθρο 1 παρ. 1 του νόμου. 

Αντίθετα μια ρήτρα που θα απαγόρευε στον δικαιοδόχο 
την άσκηση ανταγωνιστικής δραστηριότητας είτε αμέσως 
είτε εμμέσως μέσω παρενθέτων προσώπων (αχυράνθρω¬ 
πων), θα ήταν έγκυρη και δεν θα αντέκειτο στο άρθρο 1 
παρ. 1, καθ' όσον αποβλέπει στην εξασφάλιση του δικαιο- 
παρόχου, ο οποίος παρέχει την τεχνογνωσία του στον δι- 
καιοδόχσ, από τον κίνδυνο να περιέλθει η τεχνογνωσία 
αυτή στους ανταγωνιστές του. Κατά συνέπειαν η κρινό- 
μενη σύμβαση 1 γβγκΝ 8 ϊΠ 9 είναι σε θέση να εγκριθεί, υπό 
τον όρο ότι θα διαγράφει η ρήτρα περί συζύγου και συγγε¬ 
νικών προοώπων. Εναπόκειται στον δικαιοπάροχο να κρί¬ 
νει την σκοπιμότητα του να περιλάβει οτην συμφωνία ρή¬ 
τρα, με την οποία θα απαγορεύει οτον δικαιοδόχο την 
άσκηση ανταγωνιστικής δραστηριότητας είτε αμέσως είτε 
εμμέσως μέσω παρενθέτων προσώπων, οφείλει όμως 
οτην περίπτωση αυτήν να γνωρίοει τούτο στην Υπηρεσία. 

Η ρήτρα αποκλειστικής προμήθειας από τον δικαιοπά- 
ροχο [βλ. ανωτέρω VI, (13)] περιορίζει τις επιχειρηματικές 
αποφάσεις του δικαιοδόχου ως προς την πηγή, οπό την 
οποία θα προμηθευθεί τα εμπορεύματα του (εμπορεύ¬ 
ματα της Συμβάσεως). Από την άλλη πλευρό ο δικαιοπά- 
ροχος έχει μέσα στο πλαίσιο της Συμβάσεως (Γβποάίδίπ^ 
την θεμιτή απαίτηση νο ελέγχει την προσφορά εμπορευ¬ 
μάτων από τον δικαιοδόχο, ώστε ο καταναλωτής να βρί¬ 
σκει σε κόθε δικαιοδόχο εμπορεύματα της ίδιας ποιότη¬ 
τας. Σε ορισμένες όμως περιπτώσεις, όπως στην συγκε¬ 
κριμένη, μπορεί να μην είναι δυνατό να καθορισθούν αντι¬ 
κειμενικοί κανόνες ποιότητας (αντικειμενικές ποιοτικές 
προδιαγραφές). Η ρήτρα αυτή πρέπει, υπό τις περιστάσεις 
αυτές, να θεωρηθεί ως απαραίτητη για την προστασία της 
καλής φήμης του δικτύου. Δεν μπορεί πάντως να καταλή¬ 
γει στο να εμποδίζει τον δικαιοδόχο να προμηθεύεται 

αυτά τα προϊόντα από άλλους δικαιοδόχους. Στην κρινο- 
μένη περίπτωση η ως άνω ρήτρα αποκλειστικής προμή¬ 
θειας εμπεριέχει και αυτόν τον τελευταίο περιορισμό. Ο 
περιορισμός αυτός προσκρούει στο άρθρο 1 παρ. 1 του Ν. 
703/1977 και επομένως απαγορεύεται. Απομένει να 
ελεγχθεί, κατά πόσον είναι δυνατή η παροχή εξαιρέσεως 
σύμφωνα με το άρθρο 1 παρ. 3 του ίδιου νόμου. 

Η κρινόμενη Σύμβαση ίτεποίτίδίης περιέχει και εδαφική 
ρήτρα, δηλαδή ρήτρα βάσει της οποίας ο δικαιούχος δεν 
έ^ει το δικαίωμα να πωλεί εκτός της εδαφικής του περιφέ¬ 
ρειας, είτε ανοίγοντας άλλο κατάστημα είτε πωλώντας σε 
άλλους δικαιοδόχους [βλ. ανωτέρω VI, {14)]. Η ρήτρα αυτή 
σε συνδυασμό με την υποχρέωση του δικαιοπαρόχου να 
μη πωλεί εντός της εδαφικής περιφέρειας του Νομού 
Μεσσηνίας προϊόντα του σε άλλες επιχειρήσεις λιανικής 
πωλήσεως, έχει ως συνέπεια τον καταμερισμό των αγο¬ 
ρών μεταξύ δικαιοπαρόχου και δικαιοδόχου ή μεταξύ δι- 
καιοδόχων, πράγμα το οποίο συνιστά περιορισμό του 
ανταγωνισμού υπό την έννοια του άρθρου 1 παρ. 1 του Ν. 
703/1977. Απομένει να ελεγχθεί, κατά πόσον είναι δυ¬ 
νατή η παροχή εξαιρέσεως σύμφωνα με το άρθρο 1 παρ. 3 
του Ιδιου νόμου. 

VIII. Μετά την διαπίστωση ότι δύο ρήτρες προσκρούουν 
στο άρθρο 1 παρ. 1 του Ν. 703/1977, ήτοι η ρήτρα, σύμ¬ 
φωνα με την οποία απαγορεύεται στον δικαιοδόχο να προ¬ 
μηθεύεται τα εμπορεύματα της Συμβόσεως από άλλους 
δικαιοδόχους, και η ρήτρα εδαφικής προστασίας, απομέ¬ 
νει να ελεγχθεί, κατά πόσον η κρινόμενη Σύμβαση ίΓβηοίτί- 
5ίΓ>9 μπορεί να τύχει εξαιρέσεως στο πλαίσιο του άρθρου 1 
παρ. 3 του νόμου. 

Η Επιτροπή εκτιμά ότι οι προϋποθέσεις της παραπάνω 
διατάξεως πληρούνται. Η κρινόμενη σύμβαση ίΓ3ηοάί5ίη9 
είναι σύμβαση ΐΓεποίιίείπς διανομής και συμβάλλει στην 
βελτίωση της διανομής προϊόντων. Ο δικαιοπάροχος αξιο- 
ποιεί οικονομικώς δικαιώματά του (επωνυμία, διακριτικός 
τίτλος και σήμα), εμπορικές μεθόδους και γνώσεις του, 
χωρίς να διαθέσει ίδια κεφάλαια προς δημιουργία νέου κα¬ 
ταστήματος στον Νομό Μεσσηνίας. Τα ποσοστά επί του 
κύκλου εργασιών του δικαιοδόχου, τα οποία θα εισπράξει, 
αποτελούν το οικονομικό του αντάλλαγμα. Από την άλλη 
πλευρά η δικαιοδάχος ανώνυμος εταιρεία, η οποία είναι 
ανεξάρτητη οικονομική μονάδα σε σχέση με τον δικαιοπά- 
ροχο, αποκτά την δυνατότητα να ωφεληθεί από την καλή 
φήμη του δικαιοπαρόχου -φήμη που συμβολίζεται με την 
επωνυμία, τον διακριτικό τίτλο και το σήμα του δικαιοπα- 
ρόχου- ως επίσης και από την τεχνογνωσία του δικαιοπα- 
ρόχου αναφορικά με την παρουσίαση του καταστήματος, 
την προβολή των εμπορευμάτων, τις εμπορικές μεθόδους 
κ.λπ., και έτσι αποκτά περισσότερες πιθανότητες επιτυ¬ 
χίας, από όσες θα είχε χωρίς την πείρα και βοήθεια του δι- 
καιοπαρόχου. Με τον τρόπο αυτόν αποκτά την δυνατό¬ 
τητα να ανταγωνίζεται αποτελεσματικότερα τους ανταγω¬ 
νιστές της. Εξ άλλου η δημιουργία του δικτύου ίΓδηοΙτίδίπο 
αυξάνει τον οριζόντιο ανταγωνισμό, δηλαδή τον ανταγωνι¬ 
σμό ανάμεσα στο δίκτυο και άλλες ομοειδείς επιχειρή¬ 
σεις. 

Στην προκύπτουσα ωφέλεια έχουν εύλογη συμμετοχή 
και οι καταναλωτές. Οι συμβάσεις ίτεποίτίδίης διανομής 
συνδυάζουν το πλεονέκτημα του ομοιόμορφου δικτύου με 
την δραατηριοποίηση εμπόρων που ενδιαφέρονται προ¬ 
σωπικά για την αποδοτική λειτουργία των επιχειρήσεών 
τους. Η ομοιογένεια (ενιαία εμφάνιση προς τα έξω) του δι¬ 


κτύου, η οποία στηρίζεται στον συνεχή έλεγχο του δικαιο- 
παράχου επί του δικαιοδόχου για την κατοχύρωση της ταυ¬ 
τότητας και της φήμης του δικτύου, εξασφαλίζει στον κα¬ 
ταναλωτή σταθερή ποιότητα στα προϊόντα που προσφέρει 
το δίκτυο. Εξ άλλου ο καταναλωτής ωφελείται και από τον 
αυξημένο ανταγωνισμό ανάμεσα στο δίκτυο και τις υπό¬ 
λοιπες ομοειδείς επιχειρήσεις του κλάδου. 

Οι περιορισμοί που η κρινόμενη σύμβαση ίτεποΝδίπς 
επιβάλλει στους συμβαλλομένους είναι απολύτως ανα¬ 
γκαίοι για την πραγματοποίηση των ανωτέρω σκοπών. 
Όπως ήδη εξετέθη, οι περιορισμοί αυτοί προβλέπουν 
πρώτον στην εξασφάλιση των συμβαλλομένων (δικαιοπα- 
ρόχου και δικαιοδόχου) ότι δεν θα ανταγωνίζονται ο ένας 
τον άλλον, δεύτερον στην εξασφάλιση του δικαιοπαρόχου 
ότι η τεχνογνωσία που παρέχει στον δικαιοδόχο δεν θα πε- 
ριέλθει εις γνώση των ανταγωνιστών του και τρίτον στην 
διασφάλιση της ταυτότητας και της φήμης του δικτύου. 

Η εδαφική προστασία δημιουργεί βεβαίως καταμερισμό 
των αγορών και επομένως περιορίζει τον ανταγωνισμό με¬ 
ταξύ του δικαιοπαρόχου και του δικαιοδόχου εντός του δι¬ 
κτύου. Τούτο όμως είναι αναγκαίο για να πεισθεί ο δικαιο- 
δδχος να αναλάβει τον κίνδυνο εντασσόμενος στο δίκτυο, 
να προβεί σε δικές του σχετικά υψηλές επενδύσεις (δα¬ 
πάνες διαμορφώσεως του καταστήματος κατά το πρό¬ 
τυπο που του υποδεικνύει ο δικαιοπάροχος, ελάχιστος κύ¬ 
κλος εργασιών αυξανόμενος κατ' έτος κατά 10%). Χωρίς 
δηλαδή την εξασφάλιση ότι το εμπόριό του θα είναι απο¬ 
δοτικό, ίσως δεν θα ανελάμβανε τον κίνδυνο αυτόν. 

Με τον περιορισμό όμως αυτόν δεν παρέχεται στους 
συμβαλλομένους η δυνατότητα καταργήσεως του αντα¬ 
γωνισμού σε σημαντικό τμήμα της οικείας αγοράς, αφού 
το μερίδιο τους στην αγορά είναι σχετικό μικρά (5%-7%) 
και επομένως υπάρχει αρκετός ανταγωνισμός με τις υπό¬ 
λοιπες επιχειρήσεις του αυτού κλάδου. 

Αντίθετα η ρήτρα, σύμφωνα με την οποία απαγορεύεται 
στον δικαιοδόχο να προμηθεύεται, όταν κρίνει τούτο ανα¬ 
γκαίο, τα προϊόντα της συμβάσεως από άλλους δικαιοδό- 
χους περιορίζει υπερβολικά την επιχειρηματική ελευθερία 
του δικαιοδόχου και επομένως και τον ανταγωνισμό, εν 
πόση δε περιπτώσει δεν είναι αναγκαία για την ομαλή λει¬ 
τουργία του δικτύου, και συγκεκριμμένα για τπν εξασφά¬ 
λιση του δικαιοπαρόχου ότι τα πωλούμενα από τον δικαιο- 
δόχσ εμπορεύματα πληρούν τις προδιαγραφές ποιότητας 
που αυτός έχει θέσει. Τούτο, διότι ο δικαιοδάχος προμη¬ 
θεύεται τα εμπορεύματά του από άλλους δικαιοδόχους, οι 
οποίοι με την σειρά τους έχουν προμηθευθεί τα εμπορεύ¬ 
ματα αυτά από τον δικαιοπάροχο. Εν πόση περιπτώσει ο 
σκοπός του δικαιοπαρόχου (έλεγχος της ποιότητας) μπο¬ 
ρεί να επιτευχθεί με ηπιότερο μέσο, λ.χ. με τους από και¬ 
ρού εις καιρόν ελέγχους επί τόπου και τον συμφωνημένο 
έλεγχο των βιβλίων και λοιπών στοιχείων του δικαιοδόχου, 
από τον οποίο μπορεί εύκολα να εντοπισθεί η πηγή από 
την οποία ο τελευταίος προμηθεύεται τα εμπορεύματά 
του. 

Η κρινόμενη σύμβαση (τεποάιείης εγκρίνεται υπό τον 
όρον ότι θα απαλειφθεί η ρήτρα αυτή. 

IX. Η κρινομένη Σύμβαση πρέπει σύμφωνα με το άρθρο 
10 παρ. 2 Ν. 703/1977 να εγκριθεί γιο ορισμένο μόνον 
χρόνο, οι συμβαλλόμενοι όμως, δικαιούνται βάσει του άρ¬ 
θρου 10 παρ. 3 του νόμου να ζητήσουν από την Επιτροπή 
να ανανεώσει την απόφασή της. Η δετής διάρκεια ισχύος, 
την οποία ζήτησαν οι ενδιαφερόμενοι, κρίνεται ως εύ- 

λογη, αρχίζει δε από την ημέρα ε «δέσεως της αποφάσεως 
της Επιτροπής Ανταγωνισμού. 

Η κρινομένη Σύμβαση πρέπει να εγκριθεί με το βάρος 
για τον δικαιοπάροχο να γνωστοποιεί στην Διεύθυνση 
Ανταγωνισμού, χωρίς όχληση από την τελευταία, κάθε νέα 
Σύμβαση ΐΓβποΙιίείπς που θα συνάπτει με άλλους δικαισδό- 
χους, ώστε η Διεύθυνση Ανταγωνισμού να μπορεί να ελέγ¬ 
χει, κατά πόσον υπάρχει εναρμονισμένη πρακτική ως προς 
την τήρηση ενιαίων τιμών από όλους τους δικαιοπαρόχους 
και κατά πόσον εξασφαλίζεται η δυνατότητα των δικαιο- 
παράχων να προμηθεύονται τα εμπορεύματα της Συμβά- 
σεως και από άλλους δικαιοπαρόχους. 

Για τους παραπάνω λόγους 

Κρίνει ως ισχυρά σύμφωνα με το άρθρο 1 παρ. 3 Ν. 703/ 
1977 την Σύμβαση ίτεποδίτίείπς της Ανωνύμου Εταιρείας 
με την επωνυμία «Χυτήρογλου Α.Ε.» με την Ανώνυμη Εται¬ 
ρεία με την επωνυμία «Εμπορικό Κέντρο Καλαμάτας Α.Ε. - 
Σπίτι, Γυναίκα, Παιδί», με εξαίρεση πρώτον την ρήτρα, 
σύμφωνα με την οποία απαγορεύεται στον δικαιοδάχο να 
προμηθεύεται τα προϊόντα της συμβάσεως από άλλους δι- 
καιοδόχους και δεύτερον την. ρήτρα περί απαγορεϋσεως 
σε συζύγους και συγγενικά πρόσωπα να ασκούν ανταγωνι¬ 
στική δραστηριότητα. Εναπόκειται στον δικαιοπάροχο να 
κρίνει την σκοπιμότητα του να αντικαταστήσει την τελευ¬ 
ταία αυτήν ρήτρα με άλλη, σύμφωνα με την οποία θα απα¬ 


γορεύει στον δικαιοδάχο την άσκηση ανταγωνιστικής δρα¬ 
στηριότητας είτε αμέσως είτε εμμέσως μέσω παρενθώτων 
προσώπων. Σε περίπτωση που πράξει τούτο, οφείλει να το 
γνωρίσει στην Διεύθυνση Ανταγωνισμού του Υπουργείου 
Εμπορίου. 

Επιβάλλει στην Εταιρεία «Χυτήρογλου Α.Ε.» την υπο¬ 
χρέωση να γνωστοποιεί στην Διεύθυνση Ανταγωνισμού, 
χωρίς όχληση από την τελευταία, κάθε νέα Σύμβαση Ιγηπ- 
οΠΙείπς που θα συνάπτει με άλλους δικαιοδάχο υς, ώστε η 
Διεύθυνση Ανταγωνισμού του Υπουργείου Εμπορίου να 
μπορεί να ελέγχει, κατά πόσον υπάιρχει εναρμονισμένη 
πρακτική ως προς την τήρηση ενιαίων τιμών από όλους 
τους δικαιοπαρόχους και κατά πόσον εξασφαλίζεται η δυ¬ 
νατότητα των δικαιοπαρόχων να προμηθεύονται τα εμπο¬ 
ρεύματα της Συμβάσεως και από άλλους δικαιοπαρδ- 
χους. 

Ορίζει ως διάρκεια της συμβάσεως την πενταετία, η 
οποία αρχίζει απά την ημερομηνία δημοσιεύσεως της πα¬ 
ρούσας αποφάσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 ΜαΤου 1995 

Ο Πρόεδρος 
Γ. ΣΚΟΥΛΟΥΔΗΣ 

